Συντεταγμένες: 44°8′32″N 4°48′17″E﻿ / ﻿44.14222°N 4.80472°E﻿ / 44.14222; 4.80472

Η **Αψίδα του Θριάμβου της Οράνζ** βρίσκεται στην πόλη Οράνζ, που βρίσκεται στη νοτιοανατολική περιοχή της Γαλλίας στην κοιλάδα του Ροδανού ποταμού και έχει κηρυχθεί μνημείο παγκόσμιας κληρονομιάς της UNESCO το 1981 μαζί με το Ρωμαϊκό θέατρο της Οράνζ και τον περιβάλλοντα χώρο του.

Περισσότερες πληροφορίες
------------------------

Η αψίδα του θριάμβου της Οράνζ χτίστηκε μεταξύ 10 και 25 μ.Χ. και αποτελεί το πιο όμορφο δείγμα επαρχιακής αψίδας θριάμβου κατά την περίοδο της βασιλείας του αυτοκράτορα Αυγούστου.Βρίσκεται στη βόρεια είσοδο της πόλης. Λειτουργεί κυρίως ως πύλη εισόδου στην πόλη και όχι τόσο ως αψίδα θριάμβου, γιατί οι θρίαμβοι γιορτάζονταν μόνο στη Ρώμη. Ανεγέρθηκε, για να τιμηθούν οι βετεράνοι της δεύτερης Γαλατικής λεγεώνας, που ίδρυσαν την πόλη. Η αψίδα αποτελείται από τρεις καμάρες και μία διπλή σοφίτα. Η αψίδα είναι διακοσμημένη με πολλά ανάγλυφα στοιχεία, όπως ασπίδες, κράνη, ναυμαχίες, λάφυρα πολέμου, φρούτα, λουλούδια, κ.α. Εργασίες ανακαίνισης του μνημείου ολοκληρώθηκαν το 2010 υπό την επίβλεψη του αρχιτέκτονα Ντιντιέρ Ρεπελάν. Έχει 70 πόδια μήκος και σχεδόν τριάντα δύο πλάτος. Έχει περίπου 61 πόδια ύψος (δηλαδή περίπου 19 μέτρα). Η κεντρική καμάρα είναι μεγαλύτερη σε σχέση με τις πλάγιες καμάρες. Είναι διακοσμημένη με τέσσερις ενσωματωμένους κίονες κορινθιακού ρυθμού, που υποστηρίζουν ένα θριγκό με ένα αέτωμα. Τέσσερις αντίστοιχοι κίονες υπάρχουν και στην απέναντι πλευρά της αψίδας. Η αψίδα περιέχει μία επιγραφή αφιερωμένη στον αυτοκράτορα Τιβέριο το 27 μ.Χ. Το μνημείο έχει υποστεί πολλές φθορές, γιατί τοξοβόλοι συνήθιζαν να κάνουν την πρακτική τους εκεί κατά το Μεσαίωνα.

Εικόνες
-------

* 
* 
* 
* 
* 
* 
*

Εξωτερικοί σύνδεσμοι
--------------------

* 
* Οράνζ άρθρο στην ιστοσελίδα www.britannica.com
* άρθρο στην ιστοσελίδα whc.unesco.org
* Αρχειοθετήθηκε 2021-03-06 στο Wayback Machine. άρθρο στην ιστοσελίδα www.theatre-antique.com
* Αρχειοθετήθηκε 2008-11-20 στο Wayback Machine.

Παραπομπές
----------

1. 1 2 3 4  «base Mérimée» (Γαλλικά) Υπουργείο Πολιτισμού της Γαλλίας.
2. 1 2  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 13055. Ανακτήθηκε στις 31  Ιουλίου 2018.
3. 1 2  Centre, UNESCO World Heritage. «Roman Theatre and its Surroundings and the "Triumphal Arch" of Orange». *UNESCO World Heritage Centre* (στα Αγγλικά). Ανακτήθηκε στις 31 Ιανουαρίου 2021.
4. ↑  «Orange | History, Geography, & Points of Interest». *Encyclopedia Britannica* (στα Αγγλικά). Ανακτήθηκε στις 31 Ιανουαρίου 2021.
5. ↑  «ROMAN THEATRE OF ORANGE & Art and History Museum» (PDF). culturespaces. Αρχειοθετήθηκε από το πρωτότυπο (PDF) στις 5 Φεβρουαρίου 2021. Ανακτήθηκε στις 1 Φεβρουαρίου 2021.
6. ↑  «Orange - World Heritage Site - Pictures, Info and Travel Reports». *www.worldheritagesite.org*. Ανακτήθηκε στις 31 Ιανουαρίου 2021.
7. ↑  Frenkley, Alexander (1944). *Stones of glory--stones of France; a pictorial sequence of French architectural monuments*. New York, International University Press.
8. ↑  «The Triumphal Arch and the Remains of the Temple». *Théâtre Antique & Musée d'Orange* (στα Αγγλικά). 16 Σεπτεμβρίου 2011. Αρχειοθετήθηκε από το πρωτότυπο στις 6 Μαρτίου 2021. Ανακτήθηκε στις 31 Ιανουαρίου 2021.
9. ↑  Cook, Theodore Andrea Sir (2001). *Old Provence*. Interlink Books. ISBN 978-1-56656-372-7.
10. ↑  «Images of the Roman Triumphal Arch at Orange, France». *homepages.bluffton.edu*. Ανακτήθηκε στις 31 Ιανουαρίου 2021.